kardosdrur/scandi-wiki huggingface dataset:
Carlo Ambrogio Lonati

Carlo Ambrogio Lonati (også Lunati, født ca. 1645 i Milano, død sandsynligvis mellem 1710 og 1715 samme sted) var en italiensk komponist, violinist og sanger.

Biografi 
Lonati var violinist ved vicekongen af Napolis hof fra 1665 til 1667, hvor han også tog roller i operaer. Derefter arbejdede han ti år som koncertmester og sanger ved Christina af Sveriges hoff i Rom. Her traf han Alessandro Stradella og Lelio Colista. Lonato samarbejdede med Stradella også senere i Genova. I Rom komponerede han talrige violin- og triosonater som blev forbilleder for Arcangelo Corelli og Henry Purcell. I lighed med Corelli underviste Lonati den unge Francesco Geminiani. Francesco Maria Veracini betegnede i 1760 Lonati som den mest virtuose violinist i sit århundrede.

Værker 
Instrumentalværkerne er bevarede i manuskriptform, blandt dem er nogen triosonater og 12 Sonate per violino e basso continuo tilegnet kejser Leopold I, blandt andet med en 600 takters Ciacona. Seks af disse værker er noteret i skordatur. Via Johann Georg Pisendel kom denne sonatesamling til Dresden, hvor originalene forsvandt i 1945. Lonati var lidet interesseret i at få sine værker trykt, og Veracini citerer ham for, at grunden var, at han ikke ville, at de skulle falde i hænderne på personer, som "knapt nok kunne forstå klokken".

Operaer 
 Amor stravagante (Libretto nach Giovanni Filippo Apollonis Amor per vendetta o vero L'Alcasta), 1677 Genua, Teatro Falcone
 Amor per destino (Libretto nach Nicolò Minatos Antioco), 1678 Genua
 Ariberto e Flavio, regi de Longobardi (Libretto von Rinaldo Cialli), 9. Dez. 1684 Venedig, Teatro S. Salvatore.
 Enea in Italia (Giacomo Francesco Bussani), 1686 Mailand, Regio Teatro Nuovo
 I due germani rivali, 1686 Modena, Teatro Fontanelli
 Scipione africano (Libretto von Nicolò Minato), 1692 Mailand, Regio Teatro; sammen med Paolo Magni
 L'Aiace (Libretto von Pietro d'Averara), 1694 Mailand, Regio Teatro; sammen med Paolo Magni og Francesco Ballarotti

Litteratur 
 Willi Apel: Die italienische Violinmusik im 17. Jahrhundert. Franz Steiner Verlag, Wiesbaden 1983, 
 Erich Schenk et.al.: «Die Triosonate», Das Musikwerk bind 20. Laaber-Verlag, Laaber 2005,

Eksterne henvisninger 
 Norbert Dubowy Dizionario Biografico degli Italiani - bind 65; 2005)

Noter 

Barokkomponister
Komponister fra Italien
Violinister fra Italien
Personer fra Milano
Holston River

Holston River er en 219 km lang amerikansk flod, der løber i Tennessee fra Kingsport til Knoxville. Den udgør sammen med sine tre store grene (North Fork, Middle Fork og South Fork) et flodsystem, der afvander meget af det nordøstlige Tennessee, det sydvestlige Virginia og det nordvestlige North Carolina. Holstons sammenløb med French Broad River i Knoxville udgør begyndelsen af Tennesseefloden.

North Fork løber 222 km sydvest fra Sharon Springs i Bland County (Virginia). Middle Fork strømmer 91 km fra nær den vestlige grænse af Wythe County (Virginia) for at løbe ud i South Fork i Washington County (Virginia) sydøst for Abingdon. South Fork udspringer nær Sugar Grove i Smyth County og strømmer 180 km mod sydvest for at mødes med North Fork ved Kingsport. Bifloden Watauga River til South Fork af Holston løber 126,3 km mod vest fra Watauga County (North Carolina).

Henvisninger 

Vandløb i Virginia
Ruprecht af Pfalz (biskop af Freising)

Ruprecht af Pfalz eller Ruprecht den Dydige (tysk: Ruprecht der Tugendhafte) (født 14. maj 1481 i Heidelberg, død  20. august 1504 i Landshut) fra slægten Wittelsbach var  fyrstbiskop af Freising.

Forældre 
Ruprecht af Pfalz var søn af Filip den Oprigtige, kurfyrste af Pfalz og Margarete af Bayern (1456–1501). Hun var datter af hertug Ludvig den Rige af Bayern-Landshut (1417–1479).

Ægteskab 
Ruprecht af Pfalz giftede sig med sin kusine Elisabeth af Bayern-Landshut (1478–1504) som var datter af hertug Georg den rige af Bayern-Landshut.

De fik to sønner:
 Otto Henrik, kurfyrste af Pfalz (1502–1559)
 Filip den Stridbare af Pfalz-Neuburg (1503–1548)

I 1505 fik de unge brødre tilkendt det lille hertugdømme Pfalz-Neuburg. I 1522–1535 regerede brødrene i fællesskab. Derefter delte de hertugdømmet imellem sig. På grund af gæld måtte Filip afstå sine områder i 1541. Otto Henrik blev også kurfyrste i 1556–1559.

Arvefølgekrigen om Bayern-Landshut 
Georg den rige af Bayern-Landshuts sønner døde som små. Det blev bestemt, at hans yngste datter (Margarete af Bayern) skulle være abbedisse.

I sit testamente indsatte Georg af Landshut sin ældste datter Elisabeth og svigersønnen (Ruprecht af Pfalz, der også var Georgs søstersøn) som arvinger til Landshut. Efter dem skulle landet gå i arv til deres sønner (Georgs dattersønner).

Imidlertid ville hertug Albrecht 4. af Bayern-München ikke acceptere testamentet, og udbrød en arvefølgekrig om Landshut. Krigen endte med, at Albrecht 4. i 1505 blev hertug over hele Bayern.

Ruprecht af Pfalz og Elisabeth af Landshut var døde i 1504. Som kompensation for deres mistede arv fik deres to små sønner tilkendt det lille hertugdømme Pfalz-Neuburg. Indtil de blev voksne, stod Otto Henrik og Filip under formynderskab af andre fyrster.

Kilder 

Huset Wittelsbach
Personer i 1400-tallet
Personer i 1500-tallet
Alle præsidentens mænd (film)

Alle præsidentens mænd (All the President's Men) er en amerikansk thriller fra 1976, instrueret af Alan J. Pakula med Robert Redford og Dustin Hoffman I hovedrollerne som de to journalister på The Washington Post, Bob Woodward og Carl Bernstein, der undersøgte Watergate-skandalen. Filmen er baseret på bogen af samme navn, skrevet af de to journalister.

Eksterne henvisninger 
 

Thrillerfilm fra USA
Amerikanske film fra 1976
Film baseret på bøger
Oscar for bedste filmatisering
Alle præsidentens mænd

Alle præsidentens mænd (originaltitel All the President's Men) er en dokumentarisk bog fra 1974 skrevet af de to journalister Carl Bernstein og Bob Woodward, der for The Washington Post undersøgte omstændighederne, der ledte til Watergate-skandalen. Bogen indeholder en kronologisk gennemgang af den undersøgende journalistik, der gik fra det første indbrud i Watergate-bygningen, over tilbagetrædelsen af  H. R. Haldeman og John Ehrlichman og frem til afsløringen af Watergate-båndene i 1973. 

Litteratur i 1974
Watergate
Europæisk muræne

Europæisk muræne  (Muraena helena) er en muræne art som lever i Middelhavet og store dele af det nordøstlige Atlanterhav fra de Britiske øer til Senegals kyster.

I det gamle Rom vær muræner skattede spisefisk og genstand for spektakulære anekdoter. Murænerne blev holdt i særlig bassiner af rige romere. Publius Vedius Pollio fodrede sine muræner med kødet fra slaver som var blevet straffet.

Kilder/Henvisninger 

Fisk
Esther Staubli

Esther Staubli (født 3. oktober 1979 i Bern) er en schweizisk fodbolddommer.

I 2006 blev hun udnævnt til FIFA-dommer

Eksterne henvisninger 

 

Personer fra Bern
Fodbolddommere fra Schweiz
Kong Christian den X.s frihedsmedalje

Kong Christian den Tiendes Frihedsmedaille eller Kong Christian den X.s frihedsmedalje (Chr.X.Frm.) er et dansk udmærkelsestegn, der blev indstiftet i 1946 af Kong Christian X., tildeles til danskere og udlændinge, som i Anden Verdenskrig 1940-1945 har gjort en særlig indsats for Danmark i udlandet.

Medaljen er fremstillet af sølv og har en diameter på 31 mm. Forsiden bærer kong Christian X højrevendte portræt omgivet af inskriften "CHRISTIANUS X – REX DANIÆ". Bagsiden indskriften lyder "PRO DANIA 1940-1945" på tre linjer. Medaljen er udstyret med en krone og er ophængt fra et rødt bånd med en hvide stribe hvor herrernes bånd er heksagonalt, medens kvindernes er udformet som en sløjfe. Medaljens designer var  Harald Salomon og præget på Den Kongelige Mønt i København.

Litteratur 
 Lars Stevnsborg: «Kongeriget Danmarks ordener, medaljer og hæderstegn». Frederiksberg, Syddansk Universitetsforlag: 2005. s. 547-551
 «Forkortelsesliste over danske og udenlandske ridderordener og hæderstegn», „Kongelig Dansk Hof- og Statskalender”. København, 2014, s. 197

Ordener, dekorationer og medaljer fra Danmark
Danmark under 2. verdenskrig
Etableret i 1946
Porter Robinson

Porter Weston Robinson (født 15. juli 1992) er en amerikansk musikproducer.

Eksterne henvisninger 
 

Musikproducere fra USA
Smørstein Station

Smørstein Station (Smørstein stoppested) var en jernbanestation på Vestfoldbanen, der lå i Holmestrand kommune i Norge.

Stationen blev åbnet som trinbræt 16. juni 1921. Oprindeligt hed den Bogen, men den skiftede navn til Smørstein 15. december 1921, hvor den også blev opgraderet til holdeplads. Den blev nedgraderet til trinbræt igen 1. juli 1958. Betjeningen med persontog ophørte 3. juni 1973, og 28. maj 1978 blev stationen nedlagt. Stationsbygningen er revet ned.

18. august 1918 skete der et større jordskred syd for, hvor stationen senere blev anlagt. Efter det blev tracéen lagt om, og Smørstein jernbanetunnel åbnet 21. maj 1921. Hele tracéen ved Smørstein blev taget ud af brug i oktober 2016, fire uger før den nye dobbeltsporede strækning gennem Holmestrandsporten blev taget i brug.

Litteratur

Eksterne henvisninger 

Stationer på Vestfoldbanen
Nedlagte jernbanestationer i Norge
Etableret i 1921
Ophørt i 1978
Jernbanestationer i Vestfold
Adal Station

Adal Station (Adal stasjon) var en jernbanestation på Vestfoldbanen, der lå i Horten kommune i Norge.

Stationen blev åbnet sammen med banen fra Drammen til Larvik 7. december 1881. Oprindeligt hed den Augedal, men den skiftede navn til Adal i april 1894. Den blev nedgraderet til holdeplads 1. september 1960 og til trinbræt 12. juli 1965. Betjeningen med persontog ophørte 3. juni 1973, og 28. maj 1978 blev stationen nedlagt.

Stationsbygningen blev opført efter tegninger af Balthazar Lange. Der var tale om en stationsbygning for mellemstationer af anden klasse ligesom Stoger og Stokke. Bygningen blev revet ned i 1991. Den lå på østsiden af banen, nord for niveauoverskæringen med Fylkesvei 665.

Litteratur

Eksterne henvisninger 

Stationer på Vestfoldbanen
Nedlagte jernbanestationer i Norge
Etableret i 1881
Ophørt i 1978
Jernbanestationer i Vestfold
Jåberg Station

Jåberg Station (Jåberg stasjon) var en jernbanestation på Vestfoldbanen, der lå i Sandefjord kommune i Norge.

Stationen blev åbnet som holdeplads sammen med banen fra Drammen til Larvik 7. december 1881. Oprindeligt hed den Joberg, men den skiftede navn til Jaaberg i april 1894 og til Jåberg i april 1921. Den blev opgraderet til station 1. juli 1910. Den blev nedgraderet til holdeplads igen 1. marts 1966 og til trinbræt 1. august 1969. Den blev nedlagt 28. maj 1978.

Stationsbygningen blev opført efter tegninger af Balthazar Lange. Der var tale om en stationsbygning for mellemstationer af fjerde klasse ligesom Galleberg, Barkåker, Råstad og Bjørkedal. Bygningen blev revet ned i 1991.

Litteratur

Eksterne henvisninger 

Stationer på Vestfoldbanen
Nedlagte jernbanestationer i Norge
Etableret i 1881
Ophørt i 1978
Jernbanestationer i Vestfold
Carlo Andersen

Carlo Arnold Valdemar Andersen (født 5. marts 1904 på Frederiksberg, død 20. februar 1970 i Skuldelev) var en dansk forfatter. 

Fra 1921 til 1927 arbejdede han på kontor og blev dernæst fabrikant af kontor- og butiksinventar 1927-1931, og 1931-1940 arbejdede han som agent for et britisk verdensfirma.

Som forfatter debuterede han i 1938 med kriminalromanen Krigstestamentet og vandt samme år førstepræmien i en nordisk krimikonkurrence. Derefter fulgte flere kriminalromaner, Det tredie (1941), Politiet beder os efterlyse (1942), De tre Jokere (1943), Skaf en Sensation (1943), Coras Triumf (1943), Det afgørende Bevis (1944). Han skrev også en biografi om Henri Dunant samt En Skæbne under Genferkorset (1941), københavnerromanen To Aar er en Evighed (1941) og Gruppen Gorm (1945), der var en skildring af den danske modstandsbevægelses arbejde under den tyske besættelse.

Sammen med journalisten og forfatteren Knud Meister skrev han et stort antal ungdomsbøger, hvoraf mange er oversat til andre sprog. 
Den kendteste serie er drengebogsserien Jan-bøgerne. Under pseudonymet Lisbeth Werner skrev de Puk-bøgerne. Begge serier om teenage-detektiver.

Carlo Andersen var selv modstandsmand under besættelsen og leder af modstandsgruppen Gorm. Han boede sine sidste år i Skuldelev.

Eksterne henvisninger  
 
 
 
 

Personer fra København
Børnebogsforfattere fra Danmark
Krimiforfattere fra Danmark
Dansksprogede forfattere fra Danmark
Ed Decter

Edward I. "Ed" Decter (født 19. maj 1959) er en amerikansk filminstruktør, filmproducer og manuskriptforfatter.

Han har blandt andet været med til at lave filmene There's Something About Mary, The Santa Clause 3, The Santa Clause 2, The New Guy, The Lizzie McGuire Movie og tv-serierne Boy Meets World, In Plain Sight og Shadowhunters.

Lige pt. arbejder han med John J. Strauss, der også er producer og forfatter.

Ed Decter blev færdig på Wesleyan University i 1979.

Eksterne henvisninger 
 

Filminstruktører fra USA
Filmproducere fra USA
Manuskriptforfattere fra USA
Daniëlle van de Donk

Daniëlle van de Donk (født 5. august 1991) er en hollandsk fodboldspiller, der spiller som midtbanespiller for den franske klub Olympique Lyon og for Hollands landshold.

Hæder

Klub
VVV-Venlo
KNVB Women's Cup: Toer – 2012

PSV/FC Eindhoven
KNVB Women's Cup: Toer – 2014

Arsenal
FA Women's Cup: 2015–16
FA WSL Cup: 2017–18
 FA WSL: 2018–19

International
Holland
EM i fodbold: 2017
VM i fodbold: toer 2019

Referencer

Eksterne henvisninger 
 

Kvindelige fodboldspillere fra Holland
Kvindelige fodboldlandsholdsspillere fra Holland
Fodboldspillere fra Arsenal F.C.
Sherida Spitse

Sherida Spitse (født 29. maj 1990) er en hollandsk fodboldspiller, der spiller som midtbanespiller for Vålerenga Fotball Damer i Toppserien og for  . Fra 2014 til 2017 spillede hun for det norske hold LSK Kvinner FK i Toppserien, hvor hun og holdet vandt både det norske mesterskab og Norske kvinders cup i 2014, 2015 og 2016. Hun vandt  BeNe League med FC Twente i 2012-13 og 2013-14. Hun har spillet over 130 landskampe for Holland og har scoret over 20 mål.

Hæder

Klub 
FC Twente
 BeNe League (2): 2012–13, 2013–14

LSK Kvinner
 Toppserien (3): 2014, 2015, 2016
 Norske kvinders Cup (3): 2014, 2015, 2016

Landshold 
 EM i fodbold for kvinder 2017: Vinder

Referencer

Eksterne henvisninger 
 

Kvindelige fodboldspillere fra Holland
Kvindelige fodboldlandsholdsspillere fra Holland
Fodboldspillere fra FC Twente
Fodboldspillere fra Vålerenga Fotball Damer
Filip den Oprigtige, kurfyrste af Pfalz

Filip den Oprigtige eller Filip den Ædelmodige (tysk: Philipp I., Pfalzgraf bei Rhein, Philipp der Aufrichtige eller Philipp der Edelmütige) (født 14. juli 1448 i Heidelberg, død 28. februar 1508 i Germersheim) fra slægten Wittelsbach var pfalzgreve og kurfyrste af Pfalz fra 1476 til 1508.

Forældre 
Filip den Oprigtige var søn af Ludvig 4., kurfyrste af Pfalz og prinsesse Margarethe af Savoyen (1420–1479). Hun var datter af greve Amadeus 8. af Savoyen (den senere modpave Felix 5.).

Ægteskab 
Filip den Oprigtige var gift med Margarete af Bayern-Landshut (1456–1501), datter af hertug Ludvig den 9. (den rige) af Bayern-Landshut.

Filip og Margarete fik 14 børn. Af disse børn blev otte sønner og fire døtre voksne. To sønner blev kurfyrster. Fem sønner blev fyrstbiskopper, og den yngste overlevende søn blev statholder. Den længstlevende sønnesøn blev også kurfyrste. Efter sønnesønnens død i 1559, som forblev barnløs, var det en fjern slægtning, der blev kurfyrste.

Filips og Margaretes fire ældste børn var:
 Ludvig 5., kurfyrste af Pfalz (1478–1544), kurfyrste 1508-1544, gift 1511 med prinsesse Sibylle af Bayern-München (1489–1519). Hun var datter af hertug Albrecht 4. af Bayern-München.
 Filip (1480–1541), fyrstebiskop af Freising og Naumburg
 Ruprecht af Pfalz (biskop af Freising) (1481–1504), far til Otto Henrik, kurfyrste af Pfalz (1502–1559).
 Frederik 2. af Pfalz (1482–1556), kurfyrste 1544-1556, gift  1535 med prinsesse Dorothea af Danmark-Norge (ældste datter af kong Christian 2. af Danmark, Norge og Sverige).

kilder 

Kurfyrster af Pfalz
Huset Wittelsbach
Personer i 1400-tallet
Personer i 1500-tallet
Sari van Veenendaal

Sari van Veenendaal (født 3. april 1990) er en kvindelig hollandsk fodboldspiller, der spiller som målmand for hollandske PSV Eindhoven og Hollands kvindefodboldlandshold.

Hun deltog ved EM 2013 i Sverige og VM 2015 i Canada. Van Veenendaal var også med til at vinde EM 2017 på hjemmebane i Enschede. Van Veenendaal startede i alle seks kampe ved slutrunden og lukkede kun tre mål ind, hvilket resulterede i holdet gik ubesejret igennem turneringen. Hun blev udnævnt til den målvogter ved EM-slutrunden. Efter turneringen blev hele holdet hædret af Hollands premierminister Mark Rutte og sportsminister Edith Schippers og slået til riddere af Oranie-Nassau Orden.

Hæder

Klub
FC Utrecht
 KNVB Women's Cup (1): 2009–10

FC Twente
 BeNe League (2): 2012–13, 2013–14
 Eredivisie (1): 2010–11
 KNVB Women's Cup (1): 2014–15

Arsenal
FA Women's Cup (1): 2015–16
FA WSL Cup (1): 2014-15

Referencer

Eksterne henvisninger 

Kvindelige fodboldspillere fra Holland
Fodboldspillere fra FC Twente (kvinder)
Kvindelige fodboldlandsholdsspillere fra Holland
Groeningemuseum

Groeningemuseet er et kommunalt museum i Brugge, Belgien, bygget på stedet, hvor det middelalderlige Eekhout Kloster lå.

Museet huser en omfattende samling af seks århundreders flamsk og belgisk malerkunst, fra Jan van Eyck til Marcel Broodthaers. Af museets mange højdepunkter kan nævnes samlingen af flamske primitivister, værker af en bred vifte af renæssancens og barokkens mestre, samt et udvalg af malerier fra det 18. og 19. århundrede neo-klassiske og realistiske perioder, milepæle fra den belgiske symbolisme og modernisme, mesterværker af flamske ekspressionister og mange værker fra byens samling af efterkrigstidens moderne kunst.

Værker omfatter 
 Jan van Eyck:
 Madonna med Canon van der Paele (1436)
 Portræt af Margareta van Eyck (1439)
 Portræt af Kristus (1440)
 Gerard David
 Kambyses dom, del 1, Sisamnes' dom (1498)
 Kambyses dom Del 2, Sisamnes' afhudning (1498)
 Jesu Dåb (1502-1508)
 Hieronymus Bosch og hans værksted
 Den Yderste Dom (c. 1486)
 Adriaen Isenbrandt:
 Portræt af Paulus de Nigro (1518)
 Triptykon
 Hugo van der Goes
 Jomfruens død c. 1472-1480)
 Nicolaes Maes:
 Portræt af Fire Børn (1657)
 Jan Provoost
 Korsfæstelsen (ca 1500)
 Sidste Dom for Brugge rådhus (1525)
 Dirk Anfald
 Triptykon over Skt. Hippolytus' martyrium
 Fernand Khnopff
 Secret-Reflet
 René Magritte
 L'Attentat (Attentatet)

Kilder

Eksterne links 

 Museets hjemmeside

Museer i Belgien
Brugge
Trigeminusneuralgi

Trigeminusneuralgi er en smertefuld sygdom, der giver sig udslag i kraftige jagende eller stikkende smerter i ansigtet eller i bihulerne, øjenhulerne, mundhulen eller i tænderne. Smerterne er knyttet til ansigtets store følenerve, trigeminus, og kan vare fra få sekunder til to minutters varighed. Smerterne kan opstå spontant, men kan også udløses ved berøring eller anden påvirkning af området ved den berørte nervegren. Smerterne kan opstå flere gange om dagen.

Det anslås, at der i Danmark er mellem 1.500 og 15.000 personer, der lider af trigeminusneuralgi. Der diagnosticeres årligt mellem 200-250 personer med lidelsen i Danmark. Lidelsen debuterer oftest efter 50-årsalderen og forekommer dobbelt så hyppigt hos kvinder som hos mænd.

Årsagen til lidelsens opståen er i de fleste tilfælde ukendt, men kan skyldes et lokalt tryk på nerven. Det er sandsynligt, at lidelsen kan skyldes påvirkning af nervens myelinskede, der omkranser nerven.

Da årsagen til lidelsen ofte er ukendt, er kurering ofte ikke mulig. Skyldes lidelsen at tryk på nerven (eksempelvis grundet en svulst), kan et kirurgisk indgreb nogle gange afhjælpe lidelsen. Almindelige smertestillende præparater har ingen effekt. Smertelindring og forebydggende behanding kan foretages med antiepileptika (oxcarbazepin eller carbamazepin).

Lidelsens forløb varierer og veksler over årene med tendens til mere sjældne og mindre smertefulde udbrud og kan for enkelte patienter eventuelt helt forsvinde.

Referencer 

Neurologiske sygdomme
37 (flertydig)

37 kan henvis til:

 37 – årstal
 37 (film fra 2013) – dansk kortfilm fra 2013 instrueret af Puk Grasten
 37 (film fra 2016) – dansk film fra 2016, filmen er instrueret af Puk Grasten
 37. breddegrad
 37. længdegrad
 37 (tal)
Gaven

Gaven kan henvise til:

 Gaven (film fra 1992) – dansk kortfilm fra 1992 instrueret af Frants A. Pandal
 Gaven (film fra 2007) – dansk kortfilm fra 2007 instrueret af Anna Goldblum Treiman
 Gaven (film fra 2008) – dansk dramafilm fra 2008, der er instrueret af Niels Gråbøl
Viksfjord Station

Viksfjord Station (Viksfjord stoppested) var en jernbanestation på Vestfoldbanen, der lå i Tjølling kommune (nu Larvik kommune) i Norge.

Stationen blev åbnet som holdeplads 18. oktober 1904. Oprindeligt hed den Østby, men den skiftede navn til Viksfjord 1. april 1914. Den blev nedgraderet til trinbræt 1. januar 1971 og nedlagt 28. maj 1978.

Ekspeditionen skete formentlig til at begynde med fra en banevogterbolig. I 1952 opførtes en stationsbygning efter tegninger af NSB's Drammen distrikt. Den blev revet ned i 1984.

Litteratur

Eksterne henvisninger 

Stationer på Vestfoldbanen
Nedlagte jernbanestationer i Norge
Etableret i 1904
Ophørt i 1978
Jernbanestationer i Vestfold
Bjørkedal Station

Bjørkedal Station (Bjørkedal stasjon) var en jernbanestation på Vestfoldbanen, der lå i Porsgrunn kommune i Norge.

Stationen blev åbnet sammen med banen mellem Larvik og Skien 24. november 1882. Oprindeligt hed den Birkedalen, men den skiftede navn til Bjørkedalen i april 1894 og til Bjørkedal i april 1921. Den blev nedgraderet til holdeplads 1. maj 1925 og til trinbræt 1. juni 1965. Betjeningen med persontog ophørte 3. juni 1973, og 28. maj 1978 blev stationen nedlagt.

Stationsanlægget blev tegnet af Balthazar Lange. Det repræsenterer banens mellemstationer af fjerde klasse ligesom Galleberg, Barkåker, Jåberg og Råstad. Bygningerne er solgt fra.

I 2018 bliver banen omlagt mellem Larvik og Porsgrunn i forbindelse med anlæggelsen af dobbeltspor. Den gamle strækning forbi Bjørkedal blev nedlagt 7. august 2018, og umiddelbart efter begyndte optagningen af spor og fjernelse af køreledninger, master og andre tekniske installationer.

Litteratur

Eksterne henvisninger

Noter 

Stationer på Vestfoldbanen
Nedlagte jernbanestationer i Norge
Etableret i 1882
Ophørt i 1978
Jernbanestationer i Telemark
Angst (flertydig)

Angst kan henvise til:

 Angst – symptomtilstande
 Angst (Branner) – novelle fra 1947 af H.C. Branner
 Angst (digt) – digt med temaet angst og utryghed, skrevet i 1939 af Tove Ditlevsen
 Angst (dokumentarfilm fra 1973) – dansk dokumentarfilm fra 1973 instrueret af Voja Miladinovic
 Angst (dokumentarfilm fra 2003) – dansk dokumentarfilm fra 2003 instrueret af Dorte Høeg Brask
 Angst (film) – dansk kortfilm fra 2010 instrueret af Mette Kejlstrup Nielsen
Argentina (flertydig)

Argentina kan henvise til:

 Argentina – en republik i det sydlige Sydamerika
 Argentina (dokumentarfilm fra 1939) – dansk dokumentarfilm fra 1939
 Argentina (dokumentarfilm fra 1950) – dansk dokumentarfilm fra 1950 instrueret af Olle Kinch og Poul Overgaard Nielsen
De Nygifte

De Nygifte kan henvise til:

 De Nygifte (film fra 1913) – dansk stumfilm fra 1913 instrueret af Sofus Wolder
 De Nygifte (film fra 1915) – dansk stumfilm fra 1915 instrueret af Lau Lauritzen Sr. efter manuskript af Carl Waldemar
 De Nygifte (film fra 1920) – dansk stumfilm fra 1920 instrueret af Lau Lauritzen Sr. efter manuskript af Aage Brodersen
Legetøjsmuseet

Legetøjsmuseet kan henvise til:

 Legetøjsmuseet (Nykøbing Falster) – legetøjsmuseum i Nykøbing Falster
 Legetøjsmuseet (Den Gamle By) – legetøjsmuseum i købstadsmuseet Den Gamle By i Aarhus
 Legetøjsmuseet (Prag) –  legetøjsmuseum i Prag
Viborg Rådhus

Viborg Rådhus er rådhus for Viborg Kommune. Bygningen er på 20.000 kvadratmeter, blev tegnet af Henning Larsen Architects, og indviet i september 2011. Hele komplekset er beliggende på det tidligere kaserneområde i Viborg.

Eksterne henvisninger 

 Viborg Rådhus  på arkitekturbilleder.dk

Rådhus
Rådhus
Etableret i 2011
Rådhuse i Danmark